****

ПОЗИВ ЗА УЧЕШЋЕ

НА

ТРЕЋОЈ МЕЂУНАРОДНОЈ НАУЧНОЈ КОНФЕРЕНЦИЈИ

**МЕДИЈИ И ИЗАЗОВИ САВРЕМЕНОГ ДРУШТВА 2023**

2. јун 2023. године

Ниш, Република Србија

Департман за комуникологију и новинарство Вас позива на међународну научну конференцију „Медији и и изазови савременог друштва 2023“ која ће ове године бити одржана 2. јуна, у хибридном формату (онлајн и уживо).

Сведоци смо убрзаног развоја вештачке интелигенције и синтетичких медија, као и њиховој злоупотреби, нпр. познатим личностима се могу додати жељени аудио и видео, могућност додељивања гласа постхумно, употреба вештачке интелигенције у комерцијалне сврхе, пораст броја лажних вести, утицај на гласаче на изборима итд. Све ово отвара проблеме приватности и достојанства. Очекује се велика промена у области медија: стварање медија, власништво, лиценцирање и верификација. Ових дана је потписан апел стотину светских стручњака у коме се тражи шестомесечна пауза у истраживању вештачке интелигенције. У том апелу се указује на „велике ризике по човечанство“. Апел се односи на технологију моћнију од Chat-GPT-ија четири, покренуте средином марта, a бојазан која се јавља је преплављеност лажним вестима, аутоматизација радних места и развијање интелигенције веће од људске.

Конференцију организујемо са циљем окупљања научника и истраживача из области комуникологије, културологије и сродних дисциплина и размене научних знања и искустава. Конференција је тематски усмерена ка изазовима са којима се медији и друштво сусрећу у ери дигиталних технологија, те су оквирне теме овогодишње конференције:

* Вештачка интелигенција и медији
* Синтетички медији и њихова злоупотреба
* Употреба вештачке интелигенције у пропаганди
* Традиционални медији у ери дигиталних технологија
* Дигитална и медијска писменост
* Медији и приватност
* Јавни медијски сервиси
* Правна регулација медија
* Медијска етика у дигиталном окружењу
* Филозофија и медији
* Популарна култура и естетика
* Друштвене мреже, дигиталне платформе и медији

Радни језици конференције су српски и енглески језик.

**Пријава**

**Пријаву која треба да садржи следеће податке:**

* име/на и презиме/на аутора
* афилијацију
* имејл првог аутора
* наслов рада
* апстракт (до 250 речи максимално)
* кључне речи (максимално 5)

**послати на имејл адресу:** [misd@filfak.ni.ac.rs](mailto:misd@filfak.ni.ac.rs)

Нови рок за достављање радова је 25. мај 2023. године. Сви пријављени радови који

пристигну у задатом року добиће повратну информацију о учешћу до 28. маја 2023.

године.

**Објављивање радова**

Радови који буду позитивно рецензирани биће објављени у једном од бројева часописа „Media Studies and Applied Ethics“ за 2023. годину. Рок за предају радова на енглеском језику је 15.8. 2023. године.

Упутство за припрему радова доступно је на линку: <https://izdanja.filfak.ni.ac.rs/casopisi/2021/media-studies-and-applied-ethics-vol-ii-no-1-2021>

**Котизација**

Цена котизације за учешће на конференцији је 6000 РСД/50 ЕУР.

Котизације у динарима уплаћују се на жиро-рачун Филозофског факултета у Нишу 840-1818666-89, позив на број 74212142. Инструкције за уплату у еврима су у прилогу.

У оквиру конференције биће организована и вечера. Реч је о опционој могућности, а цена вечере је 3000 РСД/25 ЕУР.

Приликом пријаве, обавезно назначити да ли сте заинтересовани за вечеру.

За додатне информације, стојимо Вам на располагању:

**Департман за комуникологију и новинарство**

Филозофски факултет у Нишу

Ћирила и Методија 2, 18000 Ниш, Република Србија

[misd@filfak.ni.ac.rs](mailto:misd@filfak.ni.ac.rs)